PMIndiaData/PMIndiaSum huggingface dataset:
గాలికుంటు వ్యాధి మరియు బ్రుసెలోసిస్ తాలూకు జాతీయ ప‌శు రోగ నియంత్ర‌ణ కార్య‌క్ర‌మాన్ని ప్రారంభించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రం సెప్టెంబ‌ర్ 11వ తేదీ న మథుర లో గాలికుంటు వ్యాధి మ‌రియు బ్రుసెలోసిస్ తాలూకు జాతీయ ప‌శు రోగ నియంత్ర‌ణ కార్య‌క్ర‌మాన్ని ప్రారంభించ‌నున్నారు. అదే సంద‌ర్భం లో, జాతీయ కృత్రిమ వీర్యనిక్షేపం కార్య‌క్ర‌మాన్ని సైతం ఆయ‌న ప్రారంభిస్తారు. ప్ర‌ధాన మంత్రి ప‌శు విజ్ఞాన్ ఏవ‌మ్ ఆరోగ్య మేళా లోనూ పాలు పంచుకొంటారు. ఆయ‌న బాబూగ‌ఢ్ సెక్స్ సీమెన్ స‌దుపాయాన్ని మరియు దేశ వ్యాప్తం గా గ‌ల 687 జిల్లాల లోని కృషి విజ్ఞాన్ కేంద్రాలు (కెవికె స్‌)లో టీకా లు వేయడం మ‌రియు రోగ నియంత్రణ, కృత్రిమ వీర్యనిక్షేపం, ఇంకా ఉత్పాద‌క‌త మొదలైన అంశాల పై జ‌రిగే కార్య‌శాల ల‌ను ఏక కాలం లో ప్రారంభిస్తారు. గాలికుంటు వ్యాధి మ‌రియు బ్రుసెలోసిస్ తాలూకు జాతీయ ప‌శు రోగ నియంత్ర‌ణ కార్య‌క్ర‌మానికి 100 శాతం నిధుల ను కేంద్ర ప్రభుత్వం సమకూర్చుతుంది. దీని కోసం 2019వ సంవ‌త్స‌రం నుండి 2024వ సంవ‌త్స‌రం మ‌ధ్య కాలం లో 12,652 కోట్ల రూపాయ‌లు ఖ‌ర్చు చేయ‌డం జరుగుతుంది. టీకాలు ఇవ్వడం ద్వారా 2025వ సంవ‌త్స‌రం క‌ల్లా గాలికుంటు వ్యాధి ని మ‌రియు బ్రుసెలోసిస్ ను నియంత్రిచాల‌ని మరియున వీటి ని క్రమేణా 2030వ సంవ‌త్స‌రం క‌ల్లా పూర్తి స్థాయి లో అరిక‌ట్టాల‌నేది ఈ కార్య‌క్ర‌మం యొక్క ధ్యేయం గా ఉంది.
ఏఐఐబీ భావి అధ్యక్షుడికి ప్ర‌ధాన మంత్రి సాద‌ర స్వాగ‌తం

ద ఏషియన్ ఇన్ ఫ్రా స్ట్ర‌క్చ‌ర్‌ ఇన్ వెస్ట్ మెంట్ బ్యాంకు కు కాబోయే అధ్యక్షుడు శ్రీ జిన్ లీకున్ ప్రధాన మంత్రి శ్రీ నరేంద్ర మోదీతో మ‌ర్యాద‌పూర్వ‌కంగా భేటీ అయ్యారు. ఏకాభిప్రాయం ద్వారా ఏఐఐబీ కి అధ్యక్షుడిగా ప్రప్రథమంగా ఎంపికైన శ్రీ లీకున్ ను ప్రధాని అభినందించారు. ఆసియా ప్రాంత దేశాలలో మౌలిక సదుపాయాల అభివృద్ధిలో బీఆర్ఐసీఎస్ న్యూ డెవలప్ మెంట్ బ్యాంకు తో పాటు ఏఐఐబీ కూడా ముఖ్య పాత్ర‌ను పోషిస్తుంద‌న్న న‌మ్మ‌కాన్ని ప్ర‌ధాన మంత్రి వ్య‌క్తం చేశారు. వివిధ దేశాల మధ్య అనుసంధానాన్ని మెరుగుపరచేందుకు రహదారి మార్గాలు, రైలు మార్గాలు, నౌకాశ్రయాలపై శ్రద్ధ తీసుకోవాల్సిన అవసరం ఉందని ఈ సందర్భంగా ప్రధాని పేర్కొన్నారు. అలాగే, శీతోష్ణ స్థితులలో వచ్చే మార్పులకు తట్టుకొని నిలబడగల మౌలిక సదుపాయాలను ఏర్పాటు చేసుకోవడంలోనూ, నిలకడతో కూడిన ప్ర‌గ‌తి సాధ‌న కోసం కాలుష్యానికి చోటు ఇవ్వని శక్తిని సమకూర్చుకోవడం పైనా దృష్టి పెట్టాల‌ని, ఇలా చేయడం ఆర్థిక పురోగతిని ఇనుమడింపచేయడమే కాకుండా లక్ష‌లాది ప్ర‌జ‌ల‌ను పేద‌రికంలో నుంచి వెలికితీసుకురాగ‌ల‌ద‌ని కూడా ప్ర‌ధాని అన్నారు. ఏఐఐబీ వ్యవస్థాపక సభ్య దేశం గాను, ఆ బ్యాంకులో రెండో అతి పెద్ద షేర్ హోల్డర్ గాను ఉన్న భారతదేశం ఏఐఐబీ విజయం సాధించడానికి గాను తన పూర్తి మద్దతును అందిస్తుందని ప్రధాన మంత్రి హామీని ఇచ్చారు.
ఇండియన్ డిఫెన్స్ అకౌంట్స్ సర్వీస్ (ఐడిఎఎస్) లో కాడర్ రివ్యూ కు ఆమోదం తెలిపిన మంత్రివర్గం

రక్షణ మంత్రిత్వ శాఖ లో భాగంగా ఉన్న ఇండియన్ డిఫెన్స్ అకౌంట్స్ సర్వీస్ (ఐడిఎఎస్) లో కాడర్ రివ్యూ కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ నిర్ణయం 23 (ఇరవై మూడు) పదవులను పెంచేందుకు వీలు కల్పిస్తుంది. ఈ పదవులలో.. అపెక్స్ స్కేలు లో ఒక పోస్టు, హెచ్ఎజి స్థాయి లో 6 ఉద్యోగాలు, ఎస్ఎజి స్థాయి లో 6 ఉద్యోగాలు, జెఎజి స్థాయి లో 10 కొలువులు.. చేరి ఉంటాయి. ఇంకా, హెచ్ఎజి+ స్థాయిలో ఒక నౌకరీ, ఎస్ టిఎస్ స్థాయిలో 12 పోస్టులు మరియు జెటిఎస్ స్థాయిలో 10 పోస్టుల తగ్గింపు కూడా ఉంటుంది. విధ్యుక్త అవసరాలు, కాడర్ స్వరూపం మరియు సేవకు సంబంధించిన అధికారుల వృత్తి జీవన సంబంధిత పురోగతి ల రీత్యా ఐడిఎఎస్ లో కాడర్ రివ్యూ ను చేపట్టవలసివచ్చింది.
బ్రెజిల్ అధ్యక్షుని గా శ్రీ లుయిజ్ ఇనాసియో లూలా డీ సిల్వా పదవీ బాధ్యతలను స్వీకరించిన సందర్భం లో ఆయన కు అభినందనల ను తెలిపిన ప్రధాన మంత్రి

బ్రెజిల్ అధ్యక్షుని గా శ్రీ లుయిజ్ ఇనాసియో లూలా డీ సిల్వా పదవీ బాధ్యతల ను స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలిపారు. ప్రధాన మంత్రి ఒక ట్వీట్ లో – ‘‘బ్రెజిల్ అధ్యక్ష పదవీ బాధ్యతల ను శ్రీ లుయిజ్ ఇనాసియో లూలా డీ సిల్వా స్వీకరించిన సందర్భం లో ఆయన కు ఇవే హృదయ పూర్వక అభినందన లు. ఆయన మూడో పదవీ కాలం సఫలం అవ్వాలని నేను ఆకాంక్షిస్తున్నాను; మరి భారతదేశం – బ్రెజిల్ వ్యూహాత్మక భాగస్వామ్యాన్ని బలపరచడం కోసం ఆయన తో కలసి పని చేయాలని నేను ఆశపడుతున్నాను.’’ అని పేర్కొన్నారు.
రాజ్ కోట్ లో నూతన విమానాశ్రయ నిర్మాణానికి శంకుస్థాపన చేసిన ప్రధాన మంత్రి; చోటిలా లో బహిరంగ సభను ఉద్దేశించి ప్రసంగించిన ప్రధాని

ప్ర‌ధాన మంత్రి శ్రీ న‌రేంద్ర మోదీ ఈ రోజు సురేంద్రనగర్ జిల్లా లో చోటిలా లో ఓ బహిరంగ సభను ఉద్దేశించి ప్రసంగించారు. రాజ్ కోట్ లో ఒక గ్రీన్ ఫీల్డ్ ఏర్ పోర్ట్ నిర్మాణానికి, అహమదాబాద్-రాజ్ కోట్ జాతీయ రహదారిని ఆరు దోవలుగా విస్తరించడానికి, రాజ్ కోట్-మోర్ బీ స్టేట్ హైవే ను నాలుగు దోవలుగా విస్తరించడానికి సంబంధించి శంకుస్థాపనలు చేశారు. ఆయన ఒక పూర్తి ఆటోమేటిక్ మిల్క్ ప్రాసెసింగ్‌ & ప్యాకేజింగ్ ప్లాంటును మ‌రియు సురేంద్ర‌న‌గ‌ర్ లోని జోరావర్‌న‌గ‌ర్ ఇంకా ర‌త‌న్‌పుర్ ప్రాంతాల‌కు త్రాగునీటిని స‌ర‌ఫ‌రా చేసే గొట్ట‌పు మార్గాన్ని కూడా ప్ర‌జ‌ల‌కు అంకితం చేశారు. సురేంద్రనగర్ జిల్లా లో ఒక విమానాశ్రయాన్ని ఊహించడం కూడా కష్టతరమని ప్రధాన మంత్రి అన్నారు. ఆ తరహా అభివృద్ధి పనులు పౌరులను శక్తిమంతం చేస్తాయని ఆయన చెప్పారు. విమానయానం సంపన్న వర్గాలకు చెందింది అయివుండకూడదని ఆయన అన్నారు. మేం విమానయానాన్ని భరించగలిగే ఖర్చు కలిగినదిగా చేశాం, అంతే కాక ప్రత్యేక అధికారాలు తక్కువగా కలిగిన వర్గాల వారి చెంతకు చేర్చామని కూడా ఆయన వివరించారు. అభివృద్ధి తాలూకు నిర్వచనం మారిందని ప్రధాన మంత్రి చెప్పారు. చేతి పంపులను అభివృద్ధి కి సంకేతంగా ఎంచిన రోజుల నుండి, సామాన్య పౌరుల మేలు కోసం ప్రస్తుతం నర్మద నది జలాలను తీసుకురావడం జరిగింది. నర్మద నది జలాల నుండి సురేంద్రనగర్ జిల్లా ఎంతో ప్రయోజనం పొందేందుకు వీలు ఉందని ఆయన అన్నారు. నీటిని బాధ్యతాయుతంగా ఉపయోగించుకోండని, ప్రతి ఒక్క నీటి చుక్కను సంరక్షించుకోవాలని ప్రజలకు ఆయన విజ్ఞప్తి చేశారు. సుర్ సాగర్ డెయిరీ ప్రజలకు బోలెడంత మేలు చేస్తుందని ప్రధాన మంత్రి అన్నారు. రహదారులను మెరుగైనవిగాను, సురక్షితమైనవిగాను తీర్చిదిద్దేందుకు పూర్వ ముఖ్యమంత్రి కేశుభాయ్ పటేల్ ఏ విధంగా శ్రమించారో కూడా ప్రధాన మంత్రి గుర్తుచేశారు.
శౌర్య‌దినోత్స‌వం సంద‌ర్బంగా సిఆర్‌పిఎఫ్ కి చెందిన వారంద‌రికీ వంద‌నాలు తెలిపిన ప్ర‌ధాన‌మంత్రి

ప్ర‌ధాన‌మంత్రి శ్రీ‌న‌రేంద్ర‌మోదీ ఈరోజు శౌర్య‌దినోత్స‌వం సంద‌ర్భంగా సిఆర్‌పిఎఫ్ కి చెందిన వారంద‌రికీ ప్ర‌ధ‌న‌మంత్ర వంద‌నాలు తెలిపారు. “సిఆర్ పిఎఫ్ ధైర్య సాహ‌సాలు అందరికీ తెలుసు . ఈ రోజు సి.ఆర్‌.పి.ఎఫ్ శౌర్య‌దినం. ఈ సంద్భంగా సిఆర్‌పిఎఫ్ కు శాల్యూట్ చేస్తున్నాను. అలాగే 1965లో గుజ‌రాత్‌లోని స‌ర్దార్ ప‌టేల్ పోస్ట్ వ‌ద్ద సిఆర్‌పిఎప్ జ‌వాన్లు ప్ర‌ద‌ర్శించిన అస‌మాన దైర్య‌సాహ‌సాల‌ను ఈ సంద‌ర్భంగా గుర్తుచేసుకుంటున్నాను. వారి త్యాగం ఎన్న‌టికీ మ‌రిచిపోలేమ‌ని” ప్ర‌ధాన‌మంత్రి అన్నారు.
ప్ర‌పంచ నేత‌ ల నుండి టెలిఫోన్ కాల్స్ ద్వారా అభినంద‌నల ను అందుకొన్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2019 సాధారణ ఎన్నికలలో గెలుపు నకు గాను ప్ర‌పంచ‌ వ్యాప్త నేత‌ల వ‌ద్ద నుండి అభినంద‌న పూర్వ‌క‌మైన టెలిఫోన్ కాల్స్ ను అందుకొన్నారు. ఆ యా నేత‌ల లో బాంగ్లాదేశ్ ప్రధాని శేఖ్ హసీనా, భూటాన్ రాజు శ్రీ జిగ్మే ఖేసర్ నామ్ గ్యాల్ వాంగ్ చుక్, భూటాన్ ప్ర‌ధాని డాక్ట‌ర్ లోటే శెరింగ్‌, నేపాల్ ప్ర‌ధాని శ్రీ కె.పి. శర్మ ఓలి, మాల్‌దీవ్స్‌ అధ్య‌క్షుడు శ్రీ‌ ఇబ్రాహిమ్ మొహ‌మద్ సోలిహ్, శ్రీ లంక ప్ర‌ధాని శ్రీ రానిల్ విక్ర‌మ‌సింఘే, రష్యా అధ్యక్షుడు శ్రీ వ్లాదిమీర్ పుతిన్, ఫ్రాన్స్ అధ్య‌క్షుడు శ్రీ ఇమాన్యుయేల్ మేక్రాన్, జ‌పాన్ ప్ర‌ధాని శ్రీ ఆబే శింజో, ఆస్ట్రేలియా ప్ర‌ధాని శ్రీ స్కాట్ మారిస‌న్, మారిష‌స్ ప్రధాని శ్రీ ప్రవింద్ జగన్నాథ్, యుఎఇ యువరాజు శ్రీ‌ మొహమ్మద్ బిన్ జయేద్ మ‌రియు ఇజ్రాయ‌ల్ ప్ర‌ధాని శ్రీ బెంజామిన్ నెత‌న్యాహూ లు ఉన్నారు. ప్ర‌ధాన మంత్రి ని నేత‌లు అభినందిస్తూ, ఆయ‌న నాయ‌క‌త్వం ప‌ట్ల భార‌త‌దేశ ప్ర‌జ‌ల లో ఉన్న‌ ఎన‌లేని విశ్వాసాన్ని ఈ చారిత్ర‌క తీర్పు ప్ర‌తిబింబిస్తోంద‌న్న అభిప్రాయాన్ని వ్య‌క్తం చేశారు. వారంద‌రి అభినంద‌న‌ల కు మ‌రియు శుభాకాంక్ష‌ల కు ప్ర‌ధాన మంత్రి కృత‌జ్ఞ‌త ను వ్య‌క్తం చేస్తూ, ఈ సాధార‌ణ ఎన్నిక‌లు ప్ర‌పంచం లో అతి పెద్ద‌దైన భార‌త‌దేశ ప్రజాస్వామ్య శక్తి కి ప్రతిరూపంగా నిలచాయన్నారు. ప‌ర‌స్ప‌ర ప్రయోజనకారి ద్వైపాక్షిక సంబంధాల ను మ‌రియు బ‌హుళ పాక్షిక స‌హ‌కారాన్ని అభివృద్ధిపరచుకోవడం లో వారు స‌హ‌కారాన్ని అందించినందుకు ఆయ‌న వారికి ధన్యవాదాలు పలికారు; మ‌రింత పటిష్టమైనటువంటి సంబంధాలను వ‌ర్ధిల్లజేసుకొనే కృషి ని కొన‌సాగించాల‌ని ఉందని ఆయ‌న పేర్కొన్నారు. ప్ర‌ధాన మంత్రి సామాజిక మాధ్య‌మాల‌ లోను, ఇంకా ఇత‌ర మార్గాల‌ లోను త‌న‌కు అభినంద‌న లు తెలిపిన అనేక మంది ఇతర నేతలకు కూడా త‌న కృతజ్ఞ‌త‌ ను వ్యక్తం చేశారు.
ప్రధాన మంత్రితో టెలిఫోన్ లో మాట్లాడిన నేపాల్ ప్రధాని

ప్రధాన మంత్రి శ్రీ నరేంద్ర మోదీతో నేపాల్ ప్రధాని శ్రీ పుష్ప కమల్ దహల్ ‘ప్రచండ’ ఈ రోజు టెలిఫోన్ లో మాట్లాడారు. ఇరువురు ప్రధానులు భారతదేశం- నేపాల్ సంబంధాలలో ఇటీవల చోటు చేసుకున్న పరిణామాలపై- నేపాల్ ప్రెసిడెంట్ బిద్యా దేవి భండారి ఇటీవలే భారతదేశంలో జరిపిన ఆధికారిక పర్యటన చాలా విజయవంతంగా ముగిసిన అంశం సహా- చర్చించారు. ప్రధాని శ్రీ ప్రచండ రాజ్యాంగ అమలు ప్రక్రియలో సంబంధిత వర్గాలవారందరినీ కలుపుకొని ముందుకు వెళ్ళేందుకు తన ప్రభుత్వం కొనసాగిస్తున్న ప్రయత్నాల గురించి ఈ సందర్భంగా వివరించారు. సుమారు 20 సంవత్సరాల అవధి అనంతరం మొట్టమొదటి సారిగా స్థానిక ఎన్నికలను నిర్వహిస్తున్న విషయాన్ని కూడా ప్రధాని శ్రీ ప్రచండ ప్రస్తావించి, ఈ సందర్భంగా సహాయం చేయవలసిందంటూ భారతదేశాన్ని అభ్యర్థించారు. శాంతి, సుస్థిరత మరియు సామాజిక, ఆర్థిక పరివర్తనలను సాధించడం కోసం నేపాల్ కు చెందిన స్నేహశీలురైన ప్రజలు చేస్తున్న ప్రయత్నాలకు భారతదేశ ప్రజలు మరియు ప్రభుత్వం పక్షాన ప్రధాన మంత్రి శ్రీ నరేంద్రమోదీ శుభాభినందనలను తెలియజేశారు. స్థానిక ఎన్నికల నిర్వహణలో భారతదేశం శాయశక్తులా సహాయాన్ని అందిస్తుందని ప్రధాని శ్రీ ప్రంచడకు శ్రీ నరేంద్ర మోదీ హామీ ఇచ్చారు. బహుళ పార్శ్వాలను కలిగి ఉన్న భారతదేశం- నేపాల్ సహకార పూర్వక సంబంధాలను రెండు దేశాల ప్రజల ప్రయోజనాల కోసం మరింత ముందుకు తీసుకు వెళ్ళాలంటూ ఉభయ ప్రధాన మంత్రులు తమ నిబద్ధతను పునరుద్ఘాటించారు.
పాలీమెటాలిక్ నాడ్యూల్స్ అన్వేష‌ణ‌లో భార‌త‌దేశానికి, ఇంటర్ నేషనల్ సీబెడ్ అథారిటీ కి మ‌ధ్య‌ ఒప్పందం విస్తరణకు మంత్రివర్గం ఆమోదం

పాలీమెటాలిక్ నాడ్యూల్స్ అన్వేష‌ణ‌ కోసం గ‌తంలో కేంద్ర భూ శాస్త్రాల మంత్రిత్వ‌ శాఖ‌కు, ఇంటర్ నేషనల్ సీబెడ్ అథారిటీ (ఐ ఎస్ ఎ) కు మ‌ధ్య‌ ఒప్పందం పొడిగింపునకు మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఫలితంగా మ‌రో 5 సంవ‌త్స‌రాల‌ పాటు (2017-22) పాలీమెటాలిక్ నాడ్యుల్స్ అన్వేష‌ణ కొన‌సాగనుంది. ఇదివరకు కుదుర్చుకున్న ఒప్పందం గడువు 2017 మార్చి 24 నాడు తీరిపోనుంది. ఒప్పందం గడువును పొడిగించినందువ‌ల్ల హిందూ మ‌హాస‌ముద్రంలోని సెంట్ర‌ల్ బేసిన్‌లో కేటాయించిన ప్రాంతంలో పాలీమెటాలిక్ నాడ్యూల్స్ అన్వేష‌ణ‌ కోసం భార‌త‌దేశానికే గ‌ల ప్ర‌త్యేక‌మైన హ‌క్కులు కొన‌సాగనున్నాయి. అంతే కాక జాతీయ ప‌రిధికి మించిన ప్రాంతంలో వ్యాపారాత్మ‌క‌, వ్యూహాత్మ‌క విలువ గ‌ల వ‌న‌రుల కోసం నూతన అవ‌కాశాలు అందిరానున్నాయి కూడాను. అలాగే, హిందూ మ‌హాస‌ముద్రంలో భారతదేశ కార్య‌కలాపాల పెంపుద‌ల కార‌ణంగా దేశానికి వ్యూహాత్మ‌కమైన ప్రాధాన్య‌ం ఏర్ప‌డనున్నది; ఇప్ప‌టికే ఈ ప్రాంతంలో ఇత‌ర అంత‌ర్జాతీయ సంస్థ‌లు చురుకుగా ప‌ని చేస్తున్నాయి. పూర్వ రంగం: పాలీమెటాలిక్ నాడ్యూల్స్ ( మాంగ‌నీస్ నాడ్యూల్స్ అని కూడా వీటికి మ‌రో పేరు ఉంది) బంగాళాదుంప ఆకారంలో వుంటాయి. ఇవి ఎక్కువ‌గా పోర‌స్ నాడ్యూల్స్‌. స‌ముద్రం అడుగున నేలను క‌ప్పుతూ అత్య‌ధికంగా క‌నిపిస్తుంటాయి. వీటిలో మాంగ‌నీస్, ఇనుముతో పాటు నికెల్‌, కాప‌ర్‌, కోబాల్ట్‌, లెడ్‌, మాలిబ్దినమ్, కాడ్మియమ్, వ‌నాడియమ్, టైటానియమ్ లు ఉంటాయి. వీటిలో నికెల్‌, కోబాల్ట్‌, కాప‌ర్ ప‌దార్థాల‌కు ఆర్ధికంగాను, వ్యూహాత్మ‌కంగాను ప్రాధాన్య‌ం వుంది. హిందూ మ‌హాస‌ముద్ర సెంట్ర‌ల్ బేసిన్‌లో పాలీమెటాలిక్ నాడ్యూల్స్ (పి ఎం ఎన్‌) అన్వేష‌ణ‌ కోసం గ‌తంలో భార‌త‌దేశం ఇంట‌ర్ నేష‌నల్‌ సీ బెడ్ అథారిటీ (ఐ ఎస్ ఎ)తో 15 సంవ‌త్స‌రాల ఒప్పందం కుదుర్చుకుంది. స‌ముద్ర చ‌ట్టాల స‌మావేశం ప్ర‌కారం ఏర్ప‌డ్డ సంస్థ ఐ ఎస్ ఎ. ఈ స‌మావేశంలో భార‌త‌దేశం కూడా పాల్గొంది.) మంత్రివర్గ ఆమోదంతో 2002 మార్చి 25న భార‌త‌దేశం ఈ ఒప్పందం చేసుకుంది. భార‌త‌దేశం త‌న ద‌క్షిణ ప్రాంత కొస‌ నుండి 2000 కి.మీ. దూరంలో హిందూ మ‌హాస‌ముద్రంలో 75,000 చ‌.కి.మీ. ప్రాంతంలో పాలీమెటాలిక్ నాడ్యూల్స్ కోసం అన్వేష‌ణ జరుపుతోంది. కేంద్ర‌ భూ శాస్త్రాల మంత్రిత్వ‌ శాఖ ఆధ్వ‌ర్యంలో ప‌లు జాతీయ స్థాయి సంస్థ‌ల ద్వారా స‌ర్వే, అన్వేష‌ణ‌, ప‌ర్యావ‌ర‌ణ ప్రభావ అంచ‌నా, సాంకేతిక అభివృద్ధి (మైనింగ్ అండ్ ఎక్స్‌ట్రాక్టివ్ మెటల‌ర్జీ) కార్య‌క్రమాల‌ను చేప‌ట్ట‌డం జ‌రిగింది. ఒప్పందంలోని నియ‌మాల ప్ర‌కార‌మే ఈ కార్య‌క్ర‌మాల‌ను చేప‌ట్ట‌ారు. నేష‌న‌ల్ ఇన్ స్టిస్టిట్యూట్ ఆప్ ఓషనోగ్ర‌ఫీ (ఎన్ ఐ ఒ), ఇన్ స్టిస్టిట్యూట్ ఆఫ్ మిన‌ర‌ల్స్ అండ్ మెటీరియ‌ల్స్ టెక్నాల‌జీ ( ఐ ఎమ్ ఎమ్ టి), నేష‌న‌ల్ మెట‌లర్జిక‌ల్ ల్యాబొరేట‌రీ (ఎన్ ఎం ఎల్‌), నేష‌నల్ సెంట‌ర్ ఫ‌ర్ అంటార్కిటికా అండ్ ఓష‌న్ రిసర్చ్ (ఎన్ సి ఎ ఒ ఆర్‌), నేష‌న‌ల్ ఇన్ స్టిట్యూట్ ఆఫ్ ఓష‌న్ టెక్నాల‌జీ ( ఎన్ ఐ ఒ టి) మొద‌లైన సంస్థ‌ల‌ ద్వారా కార్య‌క‌లాపాలు జ‌రుగుతున్నాయి. ఒప్పందంలో గ‌ల నియ‌మాల‌న్నిటినీ భార‌త‌దేశం అమ‌లు చేస్తోంది.
ఎస్ సిఒశిఖర సమ్మేళనం జరిగిన సందర్భం లో తుర్కీ గణతంత్రం అధ్యక్షుడు శ్రీ రెసిప్ తైయ్యప్అర్దోగన్ తో సమావేశమైన ప్రధాన మంత్రి

1. ప్రధాన మంత్రి శ్రీ నరేంద్ర మోదీ ఉజ్ బెకిస్తాన్ లోని సమర్ కంద్ లో 2022 సెప్టెంబర్ 16వ తేదీ న ఎస్ సిఒ శిఖర సమ్మేళనం జరిగిన సందర్భం లో తుర్కీ గణతంత్రం అధ్యక్షుడు శ్రీ రెసిప్ తైయ్యప్ అర్దోగన్ తో సమావేశమయ్యారు. 2. భారతదేశం – తుర్కీ సంబంధాల ను ఇద్దరు నేత లు సమీక్షించారు. ఇటీవల కొన్నేళ్ల లో ఆర్థిక సంబంధాలు ప్రత్యేకించి ద్వైపాక్షిక వ్యాపారం లో నమైదు అయిన వృద్ధి ని వారు గమనిస్తూ, ఆర్థికపరమైనటువంటి మరియు వాణిజ్యపరమైనటువంటి సంబంధాలను మరింత గా విస్తరించుకొనేందుకు అవకాశాలు ఉన్నాయి అనే విషయాన్ని అంగీకరించారు. 3. నేత లు ఇరువురు ప్రాంతీయ ఘటన క్రమాలు మరియు ప్రపంచ ఘటన క్రమాల పైన కూడా వారి అభిప్రాయాల ను ఒకరి దృష్టికి మరొకరు తీసుకు వచ్చారు. ఒక్క ద్వైపాక్షిక అంశాలపైనే కాక, ప్రాంతం లబ్ధి కోసం కూడాను క్రమం తప్పక సంపర్కం కొనసాగించాలనే విషయం లో ఇద్దరు నేత లు సమ్మతి ని వ్యక్తం చేశారు. సమర్ కంద్ సెప్టెంబర్ 16, 2022
వ‌ర‌ల్డ్ సూఫీ ఫోర‌మ్ ను ఉద్దేశించి ప్ర‌సంగించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు సాయంత్రం న్యూఢిల్లీలో వ‌ర‌ల్డ్ సూఫీ ఫోర‌మ్ ను ఉద్దేశించి ప్ర‌సంగించ‌నున్నారు. పెచ్చరిల్లుతున్న ప్ర‌పంచ ఉగ్ర‌వాదాన్ని ఎదుర్కోవ‌డంలో సూఫిజం పాత్రను గురించి చ‌ర్చించ‌డానికి ఈ ఫోర‌మ్ ను ద ఆలిండియా ఉలేమా అండ్ మ‌షాయిఖ్ బోర్డు నిర్వ‌హిస్తోంది. ఉగ్రవాదాన్ని మ‌తం పేరిట ఉప‌యోగించ‌డం, విప్ల‌వీక‌ర‌ణ స‌మ‌స్య‌లకు ఎదురొడ్డి నిల‌వ‌డంలో దీర్ఘ‌కాలిక ప్ర‌త్యామ్నాయాల‌ను ఈ ఫోర‌మ్ చ‌ర్చించనున్నది. ఇందులో ఇస్లామ్ లోని ఆధునిక ఆద‌ర్శ వాదానికి ప్ర‌పంచ కేంద్రాలుగా నిలుస్తున్న దేశాల‌లో భార‌తదేశం కూడా ఒక దేశ‌మ‌ని స్ప‌ష్టం చేయ‌డంతో పాటు, ఈ విషయాన్ని పున‌రుద్ఘాటించే అవకాశం కూడా ఉంది. ఈ రోజు మొద‌లై నాలుగు రోజుల పాటు జ‌ర‌గ‌నున్న ఈ కార్య‌క్ర‌మంలో, 20 దేశాల నుంచి 200 మందికి పైగా ప్ర‌తినిధులు హాజ‌రు అవుతారని భావిస్తున్నారు. వారిలో ఈజిప్టు, జోర్డాన్‌, ట‌ర్కీ, యునైటెడ్ కింగ్ డ‌మ్‌, యునైటెడ్ స్టేట్స్ ఆఫ్ అమెరికా, కెన‌డా మ‌రియు పాకిస్తాన్ త‌దిత‌ర దేశాల‌కు చెందిన ఆధ్యాత్మిక నాయ‌కులు, పండితులు, విద్యావేత్త‌లు, వేదాంతులు కూడా ఈ కార్య‌క్ర‌మానికి హ‌జ‌ర‌య్యే సూచ‌న‌లు ఉన్నాయి.
లోకమాన్య బాల గంగాధర్ తిలక్ జయంతి సందర్భంగా ఆయనకు ప్రధాన మంత్రి ప్రణామాలు

లోకమాన్య బాల గంగాధర్ తిలక్ జయంతి ని పురస్కరించుకొని ప్రధాన మంత్రి శ్రీ నరేంద్ర మోదీ ఆయనకు నమస్సులు అర్పించారు. “మహనీయుడైన లోకమాన్య బాల గంగాధర్ తిలక్ అనేక మందికి స్వాతంత్ర్య సమరంలో తమను తాము అర్పితం చేసుకొనేటట్లు ప్రేరణ కలిగించారు. ఆయన జయంతి సందర్భంగా తనకు నేను నమస్కరిస్తున్నాను. లోకమాన్య తిలక్ ప్రయత్నాలు ప్రజలలో ఆత్మాభిమానాన్ని, ఆత్మవిశ్వాసాన్ని నింపాయి. ప్రజలలో నిండిన ఈ ఆత్మాభిమానం, ఆత్మవిశ్వాస భావాలే భారతదేశం చరిత్రను సృష్టించడానికి ఎంతగానో తోడ్పడ్డాయి” అని ప్రధాన మంత్రి అన్నారు.
శ‌హీదీ దివ‌స్ సంద‌ర్భం లో అమ‌ర‌వీరుల‌ కు న‌మ‌స్సు లు అర్పించిన ప్ర‌ధాన మంత్రి

ఈ రోజు న శ‌హీదీ దివ‌స్ సంద‌ర్భం లో కీర్తిశేషులు భ‌గ‌త్ సింహ్ కు, సుఖ్ దేవ్ కు, రాజ్ గురు కు ప్ర‌ధాన మంత్రి శ్రీ న‌రేంద్ర మోదీ న‌మ‌స్సులు అర్పించారు. ‘‘స్వాతంత్య్ర క్రాంతి దూత‌ లు, అమ‌ర‌వీరులు కీర్తిశేషులు భ‌గ‌త్ సింహ్‌, సుఖ్‌దేవ్‌, రాజ్‌గురు ల‌కు శ‌హీదీ దివ‌స్ సంద‌ర్భం లో వంద‌న శ‌తాలు. భ‌ర‌త‌ మాత ముద్దుబిడ్డ‌లు అయిన వీరి ప్రాణ స‌మ‌ర్ప‌ణం దేశం లోని ప్ర‌తి ఒక్క త‌రాని కి ప్రేర‌ణ ను అందిస్తూనే ఉంటుంది. జ‌య్ హింద్’’ అని ఒక ట్వీట్ లో ప్ర‌ధాన మంత్రి పేర్కొన్నారు.
‘ఆయుష్మాన్ భార‌త్’ ఆరంభ సంబంధ స‌న్నాహాల‌ను స‌మీక్షించిన‌ ప్ర‌ధాన మంత్రి

ఇటీవ‌ల కేంద్ర బ‌డ్జెట్ లో ఆయుష్మాన్ భార‌త్ పేరుతో ప్ర‌క‌టించిన జాతీయ ఆరోగ్య ప‌రిర‌క్ష‌ణ ప‌థ‌కాన్ని ఆరంభించే దిశ‌గా సాగుతున్నటువంటి స‌న్నాహాల తాలూకు పురోగ‌తిని ప్ర‌ధాన మంత్రి శ్రీ న‌రేంద్ర మోదీ సోమ‌వారం నాడు స‌మీక్షించారు. రెండు గంట‌ల‌కు పైగా కొన‌సాగిన ఒక ఉన్న‌త స్థాయి స‌మావేశంలో, ఆరోగ్యం మ‌రియు కుటుంబ సంక్షేమ మంత్రిత్వ శాఖ పిఎమ్ఒ మ‌రియు నీతి ఆయోగ్ ల‌కు చెందిన అగ్ర స్థానాల‌లోని అధికారులు పాల్గొని ఈ పథకాన్ని అమలుపరచేందుకు మార్గాన్ని సుగమం చేసేందుకు సంబంధించి ఇంత‌వ‌ర‌కు చేప‌ట్టిన ప‌నుల‌ను గురించి ప్ర‌ధాన మంత్రి కి వివరించారు. ఈ ప‌థ‌కం ఒక్కొక్క కుటుంబానికి 5 ల‌క్ష‌ల రూపాయ‌ల మేర‌కు ర‌క్ష‌ణ‌ ను అందించ‌నుంది. పేద‌లు మ‌రియు దుర్బల కుటుంబాలు కలుపుకొని మొత్తంమీద 10 కోట్ల‌ మందికి పైగా ర‌క్ష‌ణ‌ను క‌ల్పించడం ల‌క్ష్యంగా ఈ ప‌థ‌కాన్ని తీసుకురానున్నారు. ఈ పథకం యొక్క ల‌బ్దిదారులు భార‌త‌దేశమంత‌టా న‌గ‌దు ర‌హిత ప్ర‌యోజ‌నాల‌ను పొంద‌గ‌లుగుతారు. ఆరోగ్య కేంద్రాలు మ‌రియు వెల్ నెస్ సెంటర్ ల ద్వారా స‌మ‌గ్ర‌ ప్రాథ‌మిక ఆరోగ్య సంర‌క్ష‌ణ‌ను అందించేందుకు తగ్గ స‌న్నాహాల‌ను సైతం ప్ర‌ధాన మంత్రి స‌మీక్షించారు. స‌మాజంలో పేద‌లు మ‌రియు బ‌ల‌హీన వ‌ర్గాల వారికి మేలు చేయ‌గ‌ల ఒక చ‌క్క‌ని రూపురేఖలు కలిగినటువంటి ఒక ల‌క్షిత ప‌థ‌కం దిశ‌గా కృషి చేయ‌వ‌ల‌సింద‌ంటూ ప్ర‌ధాన మంత్రి ఈ సందర్భంగా అధికారుల‌కు విజ్ఞ‌ప్తి చేశారు.
పి ఆర్ ఎ జి ఎ టి ఐ (ప్రగతి) ద్వారా ప్రధాన మంత్రి సంభాషణ

ఐ సి టి ఆధారితమైన మల్టి మోడల్ ప్లాట్ ఫాం ఫర్ ప్రొ-యాక్టివ్ గవర్నెన్స్ అండ్ టైమ్ లీ ఇంప్లిమెంటేషన్ (పి ఆర్ ఎ జి ఎ టి ఐ.. ప్రగతి) మాధ్యమం ద్వారా ప్రధాన మంత్రి శ్రీ నరేంద్ర మోదీ ఈ రోజు సంబంధిత అధికార వర్గాలతో సమీక్ష స‌మావేశాన్ని నిర్వహించారు. ఆయన అధ్యక్షతన ఈ తరహా సమీక్ష సమావేశం జరగడం ఇప్పటికి ఇది పదకొండో సారి. ప్రజా ఫిర్యాదుల నమోదు, పరిష్కారం ప్రక్రియలలో పురోగతిని ప్రధాన మంత్రి ఈ సందర్భంగా సమీక్షించారు. ఈ విషయంలో పనులను మరింత వేగంగా పూర్తి చేయవలసిందిగా అధికారులకు సూచించారు. ఫిర్యాదుల పరిష్కారం అనేది ప్రజాస్వామ్యంలోని అతి పెద్ద రూపాలలో ఒకటి అని శ్రీ నరేంద్ర మోదీ స్పష్టం చేశారు. మినహాయింపులనదగ్గవి తప్పితే ఫిర్యాదులను 60 రోజుల లోపల పరిష్కరించివేసే విధంగా రానున్న నెల రోజులలో నిర్దిష్ట చొరవలు తీసుకోవాలని ఆయన పిలుపునిచ్చారు. ఈ వ్యవహారంలో ఉన్నతాధికారులు కలగజేసుకోవాలి అనేది తన ఆదేశమని ఆయన పునరుద్ఘాటించారు. రహదారులు, రైల్వే, విద్యుత్తు, చమురు రంగాలలో కీలకమైన మౌలిక సదుపాయాల పథకాల పనులు ఎంత వరకు వచ్చిందీ ప్రధాన మంత్రి సమీక్షించారు. ఈ ప్రాజెక్టులలో మధ్య ప్రదేశ్, ఛత్తీస్ గఢ్, హరియాణా, రాజస్థాన్, గుజరాత్, మహారాష్ర్ట, కర్ణాటక, ఉత్తర్ ప్రదేశ్, బీహార్, ఝార్ఖండ్ లకు చెందిన ప్రాజెక్టులు కూడా ఉన్నాయి. వ్యాపారాన్ని సులభతరంగా మార్చడంలో చోటు చేసుకొన్న పురోగతిని శ్రీ నరేంద్ర మోదీ సమీక్షిస్తూ, పెట్టుబడుల కోసం ప్రస్తుతం రాష్ట్రాలలో ఆరోగ్యదాయకమైన పురోగతి కనపడుతోందన్నారు. ఈ వేగం ఇలాగే కొనసాగేందుకు, సానుకూలమైన వాతావరణాన్ని ప్రోది చేసేందుకు మరింత ఏకోన్ముఖ ప్రయత్నాలు చేయాలని సూచించారు. ‘డిజిటల్ ఇండియా’ లో భాగంగా మిషన్ మోడ్ ప్రాజెక్టులు ఎందాకా వచ్చాయో ప్రధాన మంత్రి అడిగి తెలుసుకొన్నారు. భూమి రికార్డుల డిజిటలీకరణపై పురోగతిని గురించి పరిశీలిస్తూ, అన్ని రికార్డులను ‘ఆధార్’ తో వీలైనంత త్వరిత గతిన సమ్మిళితపరచాలని పిలుపునిచ్చారు. ‘ప్రధాన్ మంత్రి ఫసల్ బీమా యోజన’ విజయవంతంగా అమలయ్యేలా పర్యవేక్షించేందుకు ఇది అత్యంత అవసరమని ఆయన నొక్కి చెప్పారు. పౌరుల సేవలను ఎలక్ట్రానిక్ మాధ్యమం ద్వారా అందజేసే విషయంలో పురోగతి ఏ విధంగా ఉన్నదీ ప్రధాన మంత్రి వాకబు చేశారు. దేశవ్యాప్తంగా జిల్లాల వారీగా ఎన్నెన్ని సేవలను వాస్తవంగా ఆన్ లైన్ లో అందజేస్తున్నదీ సమగ్ర సమీక్ష జరగాలని తెలిపారు. సామాజిక రంగంలో, వితంతు పింఛన్ ల కార్యక్రమం స్థాయి ఎలాగ ఉన్నదో, కుష్టు రోగం నిర్మూలన దిశగా నమోదవుతున్న పురోగతి ఏమిటో అనే అంశాలను కూడా ప్రధాన మంత్రి మదింపు చేశారు.
తమిళనాడులో వరద ప్రభావానికి గురైన‌ ప్రాంతాల్లో ప్రధాని ఏరియల్ సర్వే

తమిళనాడులో వరద ప్రభావానికి గురైన‌ ప్రాంతాలని, చెన్నై నగరాన్ని ప్రధాని నేడు ఏరియల్ సర్వే ద్వారా వీక్షించారు. అనంతరం ఆ రాష్ట్ర ముఖ్యమంత్రి జయలలితతో తాజా పరిస్థితులపై సమీక్షించారు. ఈ ఆపత్కాలంలో కేంద్ర ప్రభుత్వం తమిళనాడుతో కలిసి పనిచేస్తూ అండగా నిలవనున్నట్లు , తమిళనాడుకు తక్షణ సాయంగా రూ. 1000 కోట్లు ప్రకటిస్తున్నట్లు ప్రధాని వెల్లడించారు.కే౦ద్ర౦ ఇటీవల ప్రకటి౦చిన 940 కోట్ల రూపాయలకు ఇది అదన౦.
బర్మింగ్‌హామ్‌ కామన్‌వెల్త్‌ గేమ్స్‌-2022 మహిళల కుస్తీ 68 కిలోల విభాగంలో కాంస్య పతక విజేత దివ్యకు ప్రధానమంత్రి అభినందనలు

బర్మింగ్‌హామ్‌లో జరుగుతున్న కామన్‌వెల్త్‌ గేమ్స్‌-2022 మహిళల కుస్తీ 68 కిలోల విభాగంలో కాంస్య పతకం సాధించిన క్రీడాకారణి దివ్యకు ప్రధానమంత్రి శ్రీ నరేంద్ర మోదీ అభినందనలు తెలిపారు. ఈ మేరకు ట్విట్టర్‌ ద్వారా పంపిన సందేశంలో; “భారత కుస్తీ క్రీడాకారులకు తిరుగులేదని ఈ ఏడాది కామన్వెల్త్‌ క్రీడలు స్పష్టంగా నిరూపిస్తున్నాయి. మహిళల విభాగంలో మన దివ్య కాంస్య పతకం గెలుచుకోవడం నాకెంతో గర్వంగా ఉంది. రాబోయ తరాలకూ ఈ విజయం స్ఫూర్తిదాయకం. భవిష్యత్తులోనూ ఆమె మరిన్ని విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
కామన్ వెల్థ్ గేమ్స్ 2022 లో పురుషుల లాంగ్ జంప్ లో వెండి పతకాన్నిగెలుచుకొన్నందుకు శ్రీ ఎమ్. శ్రీశంకర్ కు అభినందనలు తెలిపిన ప్రధాన మంత్రి

బర్మింగ్ హమ్ లో జరుగుతున్న కామన్ వెల్థ్ గేమ్స్ (సిడబ్ల్యుజి) 2022 లో పురుషుల లాంగ్ జంప్ లో రజత పతకాన్ని గెలుచుకొన్నందుకు శ్రీ ఎమ్. శ్రీశంకర్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘కామన్ వెల్థ్ గేమ్స్ లో శ్రీ ఎమ్. శ్రీశంకర్ సాధించిన రజత పతకం విశిష్టమైనటువంటిది. దశాబ్దాల తరువాత భారతదేశం కామన్ వెల్థ్ గేమ్స్ (సిడబ్ల్యుజి) లో పురుషుల లాంగ్ జంప్ లో పతకాన్ని గెలిచింది. ఆయన ప్రదర్శన భారతదేశం ఎథ్ లెటిక్స్ యొక్క భవిష్యత్తు కు శుభ సంకేతం గా నిలుస్తుంది. ఆయన కు ఇవే అభినందన లు. రాబోయే కాలాల్లో ఆయన మరింత చక్కనైనటువంటి ప్రదర్శన ను ఇస్తూ ఉండుగాక.’’ అని పేర్కొన్నారు.
చ‌త్తీస్ గ‌ఢ్ ముఖ్యమంత్రితో కలసి దుర్భిక్షం, నీటి ఎద్దడి స్థితిపై ఒక ఉన్నత స్థాయి సమావేశంలో సమీక్షించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు చ‌త్తీస్ గ‌ఢ్ లోని కొన్ని ప్రాంతాలలో దుర్భిక్షం, నీటి ఎద్దడి లను గురించి సమీక్షించడానికి ఏర్పాటైన ఉన్నత స్థాయి సమీక్ష సమావేశానికి అధ్యక్షత వహించారు. ఈ సమావేశంలో చ‌త్తీస్ గ‌ఢ్ ముఖ్యమంత్రి డాక్టర్ ర‌మ‌ణ్ సింగ్‌ కూడా పాల్గొన్నారు. ఈ సమావేశానికి కేంద్ర ప్రభుత్వ సీనియర్ అధికారులు, చ‌త్తీస్ గ‌ఢ్ రాష్ర్ట ప్రభుత్వ సీనియర్ అధికారులు హాజరయ్యారు. జాతీయ విపత్తు సహాయ నిధి (ఎన్ డి ఆర్ ఎఫ్) నుంచి ఛత్తీస్ గ‌ఢ్ కు రూ.835.695 కోట్లను (రాష్ర్ట ప్రభుత్వం వద్ద ఉన్న నిల్వలను సర్దుబాటు చేసిన అనంతరం) విడుదల చేశారు. 2015-16లో రాష్ర్ట విపత్తు సహాయ నిధి (ఎస్ డి ఆర్ ఎఫ్) నుంచి రాష్ట్రానికి మంజూరు చేసిన రూ.249.725 కోట్ల కు ఇది అదనం. ఇంకా 2016-17 సంవత్సరానికి ఎస్ డి ఆర్ ఎఫ్ తొలి కిస్తీ గా మరొక రూ.94.875 కోట్లు విడుదల చేశారు. రాష్ర్ట ప్రభుత్వం చేపట్టిన నీటి సంరక్షణ చర్యలను గురించి ముఖ్యమంత్రి సమావేశంలో వివరించారు. ఈ చర్యలలో.. రాష్ర్టంలోని 8,055 చెరువుల్లో పూడిక తీత పనులు, కొత్తగా 44,181 వ్యవసాయ జలాశయాల నిర్మాణం, భూగర్భ జలాల రీచార్జి కోసం 9,851 నిర్మాణాలు వంటివి ఉన్నాయి. రాష్ర్ట ప్రభుత్వం చేపట్టిన దుర్భిక్ష సహాయక చర్యలలో ప్రతి ఒక్క గ్రామానికీ తాగు నీటి సరఫరా, ఆహార ధాన్యాల సరఫరా సైతం చేరి ఉన్నాయి. పల్లెలలో ఏ ఒక్కరూ కూడా ఆకలితో అలమటించకుండా ఉండేందుకు, ప్రతి గ్రామ పంచాయతీ వద్ద ఒక క్వింటాలు బియ్యాన్ని అందుబాటులో ఉంచినట్లు ముఖ్యమంత్రి తెలిపారు. వాటర్ షెడ్ లను గుర్తించి, సేద్యపు నీటి పారుదల వ్యూహాలను రచించేందుకు రాష్ర్ట ప్రభుత్వం రిమోట్ సెన్సింగ్ టెక్నాలజీ ని ఉపయోగించింది. 14వ ఆర్థిక సంఘం సిఫారసులను అమలుచేస్తున్నందుకు ప్రధాన మంత్రి కి ముఖ్యమంత్రి కృతజ్ఞతలు తెలియజేశారు. నిధుల లేమి కారణంగా నిలచిపోయిన పైప్ డ్ వాటర్ స్కీమ్ లను పున: ప్రారంభించేందుకు వీలుగా స్థానిక సంస్థల వద్ద అదనపు నిధులను అందుబాటులో ఉంచినట్లు చెప్పారు. రాష్ట్రంలో గొట్టాల ద్వారా నీటి సరఫరాకు ఉద్దేశించిన అన్ని పథకాలు ప్రస్తుతం పని చేస్తున్నట్లు తెలిపారు. ఆనకట్టల నిర్మాణానికి, అడవుల పెంపకానికి రాష్ర్టప్రభుత్వం తీసుకున్న చర్యలను గురించి ముఖ్యమంత్రి వివరించారు. 2022 కల్లా వ్యవసాయ ఆదాయాలను రెట్టింపు చేసే దిశగా రాష్ర్ట ప్రభుత్వం రూపొందించిన వ్యూహాన్ని ప్రధాన మంత్రి దృష్టికి ముఖ్యమంత్రి తీసుకువ‌చ్చారు. ‘ప్రధాన మంత్రి ఫసల్ బీమా యోజన’ అమలుకు రాష్ర్ట ప్రభుత్వం చేపట్టిన సన్నాహక చర్యలను ప్రధాన మంత్రి ప్రశంసించారు. ఈ చర్యలను ఒక నమూనాగా ఇతర రాష్ట్రాలు అధ్యయనం చేయవచ్చని ఆయన అన్నారు. కేంద్ర, రాష్ర్టప్రభుత్వాలు కలసి పని చేయాలన్న తీర్మానంతో ఈ సమావేశం ముగిసింది.
విదేశీ వ్య‌వ‌హారాల మంత్రిత్వ శాఖ లో ఇంట‌ర్ ప్రిట‌ర్స్ కాడ‌ర్ లో సంయుక్త కార్య‌ద‌ర్శి స్థాయి కి స‌మాన‌మైన రెండు ఉద్యోగాల ఏర్పాటు కు ఆమోదం తెలిపిన మంత్రివ‌ర్గం

విదేశీ వ్య‌వ‌హారాల మంత్రిత్వ శాఖ లో ఇంట‌ర్ ప్రిట‌ర్స్ క్యాడ‌ర్ లో సంయుక్త కార్య‌ద‌ర్శి స్థాయి కి స‌మాన‌మైన రెండు ఉద్యోగాల ఏర్పాటు కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ నిర్ణ‌యం ఇంట‌ర్ ప్రిట‌ర్స్ కాడ‌ర్ లో ప్రావీణ్యాన్ని ఇనుమ‌డింప చేయ‌డం లోను, ఇంట‌ర్ ప్రిట‌ర్స్ సంబంధిత శిక్ష‌ణ తాలూకు ప్ర‌త్యేక అవ‌స‌రాల‌ను తీర్చ‌డం లోను తోడ్ప‌డగ‌ల‌దు. భార‌త ప్ర‌భుత్వం ప్ర‌పంచ వ్యాప్తంగా ఉన్న‌త‌ స్థాయి ద్వైపాక్షిక మ‌రియు బ‌హుప‌క్షీయ అనుబంధాల‌ను గ‌ణ‌నీయంగా పెంచుకొంటున్న నేప‌థ్యం లో ఇంట‌ర్ ప్రిట‌ేశ‌న్ సంబంధిత అవ‌స‌రాలు పెరుగుతున్నందువ‌ల్ల, వాటిని తీర్చ‌డం లో ఈ చ‌ర్య ముఖ్య‌మైన పాత్ర‌ను పోషించ‌గలుగుతుంది.
జపాన్ పూర్వ ప్రధాని శ్రీ ఆబే శింజోమీద దాడి జరిగినందుకు ప్రగాఢ దు:ఖాన్ని వ్యక్తం చేసిన ప్రధాన మంత్రి

జపాన్ పూర్వ ప్రధాని శ్రీ ఆబే శింజో మీద దాడి జరిగిందని తెలిసి ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘నా ప్రియ మిత్రుడు శ్రీ ఆబే శింజో మీద దాడి జరిగిందని తెలిసి తీవ్రంగా దు:ఖించాను. మా ఆలోచనలు మరియు ప్రార్థనలు ఆయన తోను, ఆయన కుటుంబం తోను మరియు జపాన్ ప్రజల తోను పెనవేసుకొని ఉన్నాయి.’’ అని పేర్కొన్నారు.